open-index/open-wikipedia-markdown huggingface dataset:
Hay que educar a papá

***Hay que educar a papá*** (títol orichinal en castellano, estrenada con ixe mesmo títol en Aragón, en aragonés ***Cal educar a lo pai***) ye una cinta de cine de comedia de cine espanyol de l'anyo 1971 dirichida por Pedro Lazaga seguntes un guión adaptau por Vicente Coello y Mariano Ozores basau en *[[La educación de los padres]]*, una obra teatral de José Fernández del Villar, con una Banda Sonora Orichinal d'Antón García Abril, una dirección de fotografía de Manuel Rojas y una producción cinematografica al cudiau d'Andrés Velasco ta las productoras *[[Filmayer]]* y *[[Hidalgo Producciones Cinematográficas]]*. L'elenco d'actors principals d'a cinta ye formau por Paco Martínez Soria, Julia Caba Alba, Máximo Valverde, Marta Baizán, Rafael López Somoza, Rafaela Aparicio, Jaime de Mora y Aragón, Emilio Laguna, Juan Margallo, Helga Liné, Manuel Velasco, José María Guillén y José Yepes.

En *Hay que educar a papá* se conta la historia d'una familia a on lo pai, *Severiano*, ye un antigo agricultor que heba heredau una finca agricola en l'arredol d'a ciudat de Madrit y que con a expansión urbanistica d'a ciudat en os anyos 1960 ha feito fortuna con a finca y ha fundau una constructora, convertendo-se en un cabalero empresario. Vive con su muller, *Venancia*, en o suyo antigo piso y marcha a l'aeropuerto de Madrit ta recullir-ie a sus dos fillos, que yeran estudiando en Londres. Tanimientres, nomás plega que su filla *Julia*, una polida mesacha que se li presenta con un novio, fillo d'un conte. Su fillo, sindembargo, no ha veniu en avión porque viene en auto acompanyau de dos mesachas anglesas y de dos amigos suyos, que en realidat nomás viven que d'os diners que li pueden pillar cuan su pai li ninvía. *Julia* insiste ta que su pai se treslade enta un chalet que teneban a la venda amán de Madrit, ta asinas poder presentar-se debant de su novio como una familia cabalera, y finalment o pai accepta yu marchan enta lo chalet a on *Severiano* tracta tamién en primeras d'impresionar a lo conte. O suyo fillo, sindembargo, ha renegau d'a familia y li diz a su pai que él nomás tiene una familia, que son os suyos amigos, y *Severiano* decide afrontar ixe problema.

Ye una cinta ambientada en Tenerife (Canarias) y en a ciudat de Madrit en a epoca actual d'a cinta, en 1971, y se rodó en ixos mesmos puestos.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''Hay que educar a papá'' en Internet Movie Database.
*  ''Hay que educar a papá'' en FilmAffinity.
*  ''Hay que educar a papá'' en Letterboxd.
Ortona

**Ortona**  ye una comuna d'Italia. Se troba en a provincia de Chieti en a rechión d'os Abruzos y tien una población de 22.142 habitants.

## Puestos d'intrés
*Seu de Sant Tomás apóstol.
*Castiello aragonés.
*Faro.

## Referencias
Captain Lightfoot

***Captain Lightfoot*** (títol orichinal en anglés, en aragonés ***Capitán Pietluchero***, estrenada en Aragón con o títol en castellano d***'Orgullo de raza***, en aragonés ***Argüello de raza***) ye una cinta de cine d'aventuras dramatico-romanticas de cine estausunidense de l'anyo 1955 dirichida por Douglas Sirk seguntes un guión adaptau por W. R. Burnett y Oscar Brodney (basau en una novela d'o mesmo W. R. Burnett), con una dirección de fotografía d'Irving Glassberg, una banda sonora orichinal de Heinz Roemheld y Herman Stein, una producción cinematografica de Ross Hunter ta la productora cinematografica *[[Universal Pictures]]* y que conta con un elenco d'actors formau, entre d'atros, por Rock Hudson, Barbara Rush, Jeff Morrow, Kathleen Ryan, Finlay Currie, Denis O'Dea, Geoffrey Toone y Hilton Edwards.

O protagonista de *Captain Lightfoot* ye *Michael "Mike" Martin*, conoixiu con a embotada de *Capitán Lightfoot*, ye decir, *Capitán Pietluchero*, que en 1815 como consecuencia d'un robo ta financiar as actividat d'un grupo de nacionalistas irlandeses ha de marchar dende An Baile Mór en o condau d'An Iarmhí enta Dublín, a on se converte en a man dreita d'un destacau luitador por a independencia d'Irlanda d'o Reino Uniu, enamorando-se amás d'a suya filla. A cinta s'ambienta asinas en os ditos condau y ciudat en 1815, y las suyas escenas se filmoron en Ceann Chlochair en o condau de Lú y en Áth na Sceire en o condau de Cill Mhantáin en Irlanda y en os *[[Universal Studios]]* en Universal City en California en os Estaus Unius.

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''Captain Lightfoot'' en Internet Movie Database.
*  ''Captain Lightfoot'' en FilmAffinity.
*  ''Captain Lightfoot'' en Allociné.
*  ''Captain Lightfoot'' en AllMovie.
Perugia

**Perugia**  ye una comuna d'Italia. Se troba en a provincia de Perugia y tien una población de 169.108 habitants.. Ye la capital d'a rechión d'Umbría

## Referencias
Romolo e Remo

***Romolo e Remo*** (títol orichinal en italiano, en aragonés ***Romulo y Remo***, estrenada en Aragón con o suyo títol traduciu enta lo castellano como ***Rómulo y Remo***) ye una cinta de cine italiano de l'anyo 1961 de cine de peplum dirichida por Sergio Corbucci seguntes un guión adaptau por Luciano Martino, Franco Rossetti, Duccio Tessari y Sergio Leone, basau en una historia de Luciano Martino, Sergio Corbucci y Sergio Leone (inspirada en a leyenda d'os bezons Romulo y Remo sobre la fundación d'a ciudat de Roma). Conta con una dirección de fotografía d'Enzo Barboni, una banda sonora orichinal de Piero Piccioni, una producción cinematografica de Tonino Cervi y Alessandro Jacovini ta las productoras *[[Titanus]]*, *[[Ajace Produzioni Cinematografiche]]*, *[[Societe Nouvelle Pathe Cinema]]* y *[[Societe Generale de Cinematographie]]* y un elenco formau, en os suyos papels principals, por os actors Steve Reeves, Gordon Scott, Franco Volpi, Virna Lisi, Andrea Bosic, Laura Solari, José Greci, Massimo Girotti, Jacques Sernas, Ornella Vanoni y Piero Lulli.

Romulo y Remo son os dos fillos ninons de Rea Silvia, y han estau desterraus y condenaus a muerte por su tío Amulio, qui ha usurpau a cadiuera reyal. Albandonaus en o río Tíber, los salva d'as auguas una loba, qui los aleita, ta dimpués confiar-los a Faustolo, un pastor que completa la suya educación. En creixer, Romulo y Remo se convierten en os líders d'una banda de ladrons que luitan contra su despotico tío y contra Tito Tacio, lo rei d'os sabins dica que troban a su mai amán d'a suya muerte y lis diz que éls son destinaus a fundar una gran ciudat. Os dos chirmans secuestran a Julia, la filla de Tacio, y Romulo se'n enamora, pero Remo caye en tentacions en buscando poder por a suya anglucia dica que finalment toz dos chirmans s'enfrontinan, estando nomás qye Romulo lo fundador d'a nueva ciudat de Roma. A cinta s'ambienta en Roma en o sieglo VIII aC y las suyas escenas se filmoron en a mesma ciudat de Roma y en estudios en ixa mesma ciudat.

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos

*  e Remo'' en Internet Movie Database.
*  ''Romolo e Remo'' en FilmAffinity.
*  ''Romolo e Remo'' en l**[[American Film Institute Catalog]]'' de l**American Film Institute*.
*  [https://www.allmovie.com/movie/v90116 *Romolo e Remo*] en [[AllMovie]].
*  [https://www.allocine.fr/film/fichefilm_gen_cfilm=29754.html *Romolo e Remo*] en [[Allociné]].
*  [https://letterboxd.com/film/duel-of-the-titans/ *Romolo e Remo*] en [[Letterboxd]].
*  [https://www.netflix.com/title/70154423 *Romolo e Remo*] en [[Netflix]].
*  [https://www.rottentomatoes.com/m/romolo_e_remo_1962 *Romolo e Remo*] en [[Rotten Tomatoes]].
*  [https://www.tcm.com/tcmdb/title/34632/wd *Romolo e Remo''] en TCM Movie Database.
Mosquito Squadron

***Mosquito Squadron*** (títol orichinal en anglés, en aragonés ***Escuadrón Mosquito***, estrenada en Aragón con iste zaguer títol) ye una cinta de cine de drama belico de l'anyo 1969 coproducida por o cine britanico y lo cine estausunidense dirichida por Boris Sagal seguntes un guión orichinal de Donald S. Sanford y Joyce Perry (encara que inspirau en a *[[Operación Jericó]]* de febrero de 1944 mientres a Segunda Guerra Mundial), con una banda sonora oirichinal de Frank Cordell, una dirección de fotografía de Paul Beeson, una producción cinematografica de Lewis J. Rachmil ta la productora cinematografica *[[Oakmont Productions]]* y que conta con un elenco d'actors, en os suyos papels principals, formau por David McCallum, Suzanne Neve, Charles Gray, David Buck, David Dundas, Dinsdale Landen, Nicky Henson, Bryan Marshall, Michael Anthony, Peggy Thorpe-Bates, Peter Copley, Vladek Sheybal, Michael McGovern, Michael Latimer y Derek Benfield.

Mientres a Segunda Guerra Mundial, os Aliaus son amán de desembarcar en Francia, pero lo Tercer Reich ye desembolicando una nueva arma, unas bombas volants en forma de codete, as V1 y V2, y los Aliaus deciden prencipiar una campanya de bombardeyos contra las instalacions a on se son investigando y fabricando ixas periglosas armas, ta la cual cosa deciden encargar a misión d'ataque y bombardeyo a un escuadrón de *[[De Havilland Mosquito]]*, que ha de coordinar o suyo ataque con a Resistencia francesa. A cinta s'ambienta asinas en 1944 mientres a Segunda Guerra Mundial en Londres y en bel lugar indeterminau d'o norte de Francia, y las suyas escenas se rodoron en localidaz de Hertfordshire (incluyius os *[[MGM British Studios]]*) y en os *[[Malta Film Studios]]* en Malta. Adicionalment, sobre los mesmos feitos reals narraus en a cinta ya s'heba filmau una atra cinta, *[[Operation Crossbow (cinta)|Operation Crossbow]]* (1965, Michael Anderson).

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Kramer vs. Kramer'' en Internet Movie Database.
*  ''Kramer vs. Kramer'' en AllMovie.
*  ''Kramer vs. Kramer'' en TCM Movie.
*  ''Kramer vs. Kramer'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/kramer_vs_kramer *Kramer vs. Kramer*] en [[Rotten Tomatoes]].
*  [https://www.filmaffinity.com/en/film257947.html *Kramer vs. Kramer*] en [[FilmAffinity]].
*  [https://www.allocine.fr/film/fichefilm_gen_cfilm=1237.html *Kramer vs. Kramer*] en [[Allociné]].
*  [https://letterboxd.com/film/kramer-vs-kramer/ *Kramer vs. Kramer*] en [[Letterboxd]].
*  [https://www.boxofficemojo.com/movies/?id=kramervskramer.htm *Kramer vs. Kramer*] en [[Box Office Mojo]].
*  [https://www.metacritic.com/movie/kramer-vs-kramer *Kramer vs. Kramer*] en [[Metacritic]].
*  [https://www.netflix.com/title/60010559 *Kramer vs. Kramer''] en Netflix.
Trento

**Trento** (en alemán: *Trient*, en ladino:*Trënt*, en veneciano: *Trénto* u *Trènt*) ye una comuna d'Italia. Se troba en a provincia de Trento en a rechión de Trentino-Alto Adigio y tien una población de 116.622 habitants.

## Historia
Lo chito historico mas relevant y important d'a ciudat se puede considerar que ye la celebración d'o Concilio de Trento, que  estió un concilio ecumenico d'a Ilesia catolica desenvuelto en periodos discontinos mientres vinticinco sesions entre los anyos 1545 y 1563. Ye lo concilio mas influyent de toz y la suya importancia historica se debe a haber definiu la doctrina d'a Ilesia sobre las Sagradas Escrituras, la Tradición, los Sacramentos y lo celibato, prohibindo lo casamiento d'os sacerdotes, l'afirmación d'a supremacía de l'autoridat papal, lo decreto d'a fundación d'os seminarios y la delimitación d'os campos d'aplicación d'os teologos. Lo concilio definió las nuevas normas dogmaticas, liturchicas y eticas d'a Ilesia, en especial las practicas refusadas per los protestantes: presencia real de Cristo en a Eucaristía, chustificación per la fe y per las obras, conservación d'os siet sacramentos, las indulchencias y la veneración d'a Virchen María y los santos.

## Referencias

## Vinclos externos
Bozen

**Bozen** (en italiano *Bolzano*, en ladino *Balsan* u *Bulsan*, en bavaro sudtirolés *Boazn* u *Pouz'n*) ye una comuna d'Italia. Se troba en a provincia autonoma de Bozen en a rechión de Trentino-Alto Adigio y tien una población de 104.278 habitants.

## Referencias
Cassino

**Cassino**  ye una comuna d'Italia. Se troba en a provincia de Frosinone en a rechión de Lazio y tien una población de 35.089 habitants.

## Puestos d'intrés
*Monesterio de Monte Cassino.

## Referencias
Anzio

**Anzio**  ye una comuna d'Italia. Se troba en a ciudat metropolitana de Roma en a rechión d'o Lazio y tien una población de 55.699 habitants.

## Referencias

## Vinclos externos
Take the High Ground!

***Take the High Ground!*** (títol orichinal en anglés, en aragonés ***Conquieran l'altura!***, estrenada en Aragón con o títol en castellano de ***Hombres de infantería***, en aragonés ***Hombres d'infantería*** ye una cinta de cine de drama belico de cine estausunidense de l'anyo 1953 dirichida por Richard Brooks seguntes un guión orichinal de Millard Kaufman, con una banda sonora orichinal de Dimitri Tiomkin, una dirección de fotografía de John Alton, una producción cinematografica de Dore Schary ta la productora cinematografica *[[Metro-Goldwyn-Mayer]]* y un elenco d'o cual en fan parte, entre d'atros, os actors Richard Widmark, Karl Malden, Elaine Stewart, Carleton Carpenter, Russ Tamblyn, Jerome Courtland, Steve Forrest y Robert Arthur.

A cinta amuestra a dos sarchentos d'intrucción que en Fort Bliss en El Paso en Texas han d'entrenar a un grupo de recrutas d'o cuerpo d'Infantería de l'exercito estausunidense y éls mesmos son veterans d'a guerra de Corea. Un d'éls, *Thorne Ryan*, ye amargau por ista misión y nomás deseya que tornar en o frent en a guerra. Bel día trescruzan a Mexico mientres un permiso y astí troban a una misteriosa mesacha, d'a cual bien luego *Thorne* s'enamora, encara que un atro suboficial li diz que ye una vídua d'un militar que morió guerreyant cuan ella l'albandonó y li parla muit mal d'ella. S'ambienta en El Paso en primerías de 1953 y las suyas escenas se filmoron en ixa mesma ciudat y en os *[[Metro-Goldwyn-Mayer Studios]]* en Culver City en California.

En a 28<sup>ena</sup>edición d'os Premios Oscar, *Take the High Ground!* recibió una nominación a l'Oscar a lo Millor Guión Orichinal, encara que lo premio finalment lo ganó *[[Titanic (cinta de 1953)|Titanic]]*.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''Take the High Ground!'' en Internet Movie Database.
*  ''Take the High Ground!'' en TCM Movie Database.
*  ''Take the High Ground!'' en FilmAffinity.
*  ''Take the High Ground!'' en AllMovie.
*  ''Take the High Ground!'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/take_the_high_ground *Take the High Ground!*] en [[Rotten Tomatoes]].
*  [https://www.filmaffinity.com/en/film984138.html *Take the High Ground!*] en [[Allociné]].
*  [https://letterboxd.com/film/take-the-high-ground/ *Take the High Ground!''] en Letterboxd.
¡Biba la banda!

***¡Biba la banda!*** (títol orichinal en castellano, en aragonés ***Biba la banda!***, conservando-ne la falta d'ortografía en o títol orichinal) ye una cinta de cine espanyol de cine de comedia de l'anyo 1987 dirichida por Ricardo Palacios seguntes un guión orichinal d'él mesmo, con una banda sonora orichinal de Miquel Asins, una dirección de fotografía de Domingo Solano y una producción cinematografica de Jesús Franco y José Luis Garci ta la productora cinematografica *[[Casablanca Film]]*, y que conta con un elenco formau por os actors Alfredo Landa, Óscar Ladoire, Fiorella Faltoyano, José Sancho, Manuel Alexandre, Florinda Chico, Antonio Ferrandis, Miguel Ayones, Rafael Hernández, Mario Pardo y Antonio del Real, entre d'atros.

Em a cinta se contan as vicisituz d'os miembros d'una banda musical de l'exercito espanyol d'o bando franquista mientres a Guerra Civil espanyola, cuan un d'os components recibe una carta de su novia decindo-le que tien problemas ta poder fer a cosecha de roz d'os suyos campos en tener problemas con o cacique local y decide desertar ta adedicar-se a las labors d'a consecha, cuan li deniegan un permiso. Cuan o tenient ninvía a dos soldaus a que l'arresten, istos tamién se quedan, y bien luego i plega la mayor parte d'a banda. A cinta s'ambienta en 1938 en bel lugar indeterminau d'Espanya mientres a Guerra Civil espanyola y las suyas escenas se filmoron en Alchecira, Oliva y Cullera (provincia de Valencia), en Isla Mayor (provincia de Sevilla), en Moguer (provincia de Uelba) y en Villaviciosa de Odón (Comunidat de Madrit).

Se tracta d'una cinta que ha recibiu bella nominación, encara que no en bel premio d'os mas destacaus.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''¡Biba la banda!'' en Internet Movie Database.
*  ''¡Biba la banda!'' en FilmAffiity.
*  ''¡Biba la banda!'' en Letterboxd.
Tirailleurs

***Tirailleurs*** (títol orichinal en francés, en aragonés ***Tiradors***, estrenada en Aragón con o títol en castellano de ***Padre y soldado***, traducción d'o títol en anglés por o que se cm¡noix internacionalment a la cinta, ***Father & Soldier ***, en aragonés ***Pai y soldau***) ye una cinta de cine de drama belico coproducida por o cine francés y lo cine senegalés en l'anyo 2022, dirichida por Mathieu Vadepied seguntes un guión orichinal de Olivier Demangel y d'o mesmo director, con una banda sonora orichinal d'Alexandre Desplat, una dirección de fotografía de Luis Armando Arteaga y una producción cinematografica de Bruno Nahon y Omar Sy ta las suyas productoras respectivas, *[[Unité]]* y *[[Korokoro]]*. L'elenco principal d'actors d'a cinta ye formau por Omar Sy, Alassane Diong, Jonas Bloquet, Alassane Sy, Bamar Kane, Aminata Wone, Oumar Sey y François Chattot.

En 1917, *Bakary Diallo* vive en Senegal con o suyo fillo *Thierno* en treballando la suya grancha, dica que bel día plegan en o lugar representants d'o poder colonial de l'Imperio francés ta recrutar a contravoluntat a los chóvens d'o lugar ta partecipar en a Primera Guerra Mundial en as filas de l'exercito francés. Encara que *Thierno* preba de fuyir, os franceses lo capturan y sabe que lo ninviarán en Francia ta combatir-ie en o Frent d'Europa Occidental. *Bakary* no troba atra solución que alistar-se él tamién ta estar con su fillo y desertar con él malas que pueda. A cinta s'ambienta asinas en 1917 mientres a Primera Guerra Mundial en Senegal y en Francia y las suyas escenas se filmoron en Senegal y en Neufmaison en as Ardenas en Francia. Ye una cinta que ha recibiu bels premios y nominacions.

## Elenco

## Se veiga tamién
* Cine en 2022.
* Cintas de 2022.

## Referencias

## Vinclos externos
*  ''Tirailleurs'' en Internet Movie Database.
*  ''Tirailleurs'' en Rotten Tomatoes.
*  ''Tirailleurs'' en FilmAffinity.
*  ''Tirailleurs'' en a web d'o Festival Internacional de Cine de Canas.
*  ''Tirailleurs'' en Allociné.
*  ''Tirailleurs'' en Letterboxd.
Primer ministro de Finlandia

O **Primer ministro de Finlandia** (en finés, *Suomen pääministeri*; en sueco, *Finlands statsministes*) ye o chefe de Gubierno d'o país nordico. O primer ministro ye nombrau por o President d'a Republica, que ye o chefe d'Estau.

Dende o 20 de chunio de 2023 o primer ministro ye Petteri Orpo, de o Partiu d'a Coalición Nacional.

## Vinclos externos
*    Sitio web oficial d'o Gubierno finés
Cine en 1992

O **cine en 1992** amuestra una relación d'escaicimientos notables, premios y festivals relacionaus con o mundo d'o cine en l'anyo 1992.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 1992:

## Estrenos de cintas
Relación d'estrenos de cintas en l'anyo 1993:

### Chinero

### Febrero

### Marzo

### Mayo

### Chunio

### Chulio

### Agosto

### Setiembre

### Noviembre

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1992.

## Referencias

## Vinclos externos
Riva del Garda

**Riva del Garda** (en veneciano *Rìva*) ye una comuna d'Italia. Se troba en a provincia de Trento en a rechión de Trentino-Alto Adigio y tien una población de 17.829 habitants. Se troba en a marguin d'o laco de Garda.

## Referencias
Brescia

**Brescia** (en lombardo *Brèsa*) ye una comuna d'Italia. Se troba en a provincia de Brescia en a rechión de Lombardía y tien una población de 194.283 habitants.

## Referencias

## Vinclos externos
Cortina d'Ampezzo

**Cortina d'Ampezzo** (en ladino *Anpëz* u *Anpezo*)  ye una comuna d'Italia. Se troba en a provincia de Belluno en a rechión de Veneto y tien una población de 5.507 habitants. Estió la seu d'os Chuegos Olimpicos d'hibierno de 1956.

## Referencias

## Vinclos externos
Bassano del Grappa

**Bassano del Grappa** (en veneto *Basan* u *Bassan*)  ye una comuna d'Italia. Se troba en a provincia de Vicenza en a rechión de Veneto y tien una población de 42.461 habitants.

## Referencias
Sesto San Giovanni

**Sesto San Giovanni** (en lombardo *Sest San Giovann*) ye una comuna d'Italia. Se troba en a ciudat metropolitana de Milán en a rechión de Lombardía y tien una población de 81.66 habitants.

## Referencias
Primer ministro d'Estonia

O **Primer ministro d'Estonia** (en estonio, *Eesti Vabariigi Peaminister*) ye o chefe de Gubierno d'a Republica d'Estonia. O primer ministro ye eslechito por o President d'a Republica, que ye o chefe d'Estau y refrendau por o Parlamento estonio.

Dende lo 23 de chulio de 2024, o primer ministro ye Kristen Michal, d'o Partiu Reformista Estonio.

## Lista de primers ministros d'Estonia dende 1990

## Vinclos externos
*    Sitio web oficial d'o Gubierno estonio
Chuegos Olimpicos de Brisbane 2032

Os **Chuegos Olimpicos de Brisbane 2032** u **Chuegos Olimpicos d'a XXXV Olimpiada d'a era moderna** serán una competición polisportiva organizada por o COI y que se celebrará en Brisbane, Australia, dende o 23 dica o 8 d'agosto de 2032.

Brisbane s'anunció per primera vegada como candidata preferent o 24 de febrero de 2021, y obtenió l'aprebación formal d'a Chunta Executiva d'o COI o 10 de chulio de 2021, convertiendo-se en ganadora sin oposición.

## Vinclos externos

* / Os Chuegos Olimpicos de Brisbane 2032 en o sitio web d'o COI.
Fitzwilly

***Fitzwilly*** (títol orichinal en anglés, estrenada en Aragón con o títol en castellano de ***Cuidado con el mayordomo***, en aragonés ***Cudiau con o mayordomo***) ye una cinta de cine estausunidense de cine de comedia romantica de l'anyo 1967 dirichida por Delbert Mann seguntes un guión adaptau por Isobel Lennart (basau en *A Garden of Cucumbers*, unanovela de Poyntz Tyler publicada en 1960), con una banda sonora orichinal de John Williams, una dirección de fotografía de Joseph Biroc y una producción cinematografica de Walter Mirisch ta la suys productora cinematografica *[[The Mirisch Corporation]]*. Forman l'elenco d'a cinta, en os suyos papels principals, actors como Dick Van Dyke, Barbara Feldon, John McGiver, Edith Evans, Harry Townes, John Fiedler, Anne Seymour, Norman Fell, Cecil Kellaway, Stephen Strimpell, Helen Kleeb, Paul Reed, Albert Carrier u Nelson Olmsted.

*Claude Fitzwilliam*, dito *Fitzwilly*, ye lo mayordomo de *Victoria Woodworth*, una viella muller, pero ni él ni los atros criaus que prestan servicio en a casa no cobran garra salario en estar a propieratia esperrada. En realidat no ye nomás que no cobren, ye amás que son éls qui financian a vida d'a suya patrona (encara que ista creye estar bien cabalera) y ta financiar-la, se veyen obligaus a recurrir a robos y estafas lideraus por *Fitzwilly*, qui ye lo cerebro d'o grupo y que disfruta con a planificación y realización d's delictos. Tanimientres, bel día *Victoria Woodworth* decide contractar a una secretaria, y *Fitzwilly* y los criaus saben que si los descubre podría delatar-los a la Policía. A cinta s'ambienta en a ciudat de Nueva York en a suya epoca actual (1967) y las suyas escenas se filmoron en ixa mesma ciudat de Nueva York y en localidaz de California, incluyindo-ie os *[[Samuel Goldwyn Studios]]* en West Hollywood.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Fitzwilly'' en Internet Movie Database.
*  ''Fitzwilly'' en AllMovie.
*  ''Fitzwilly'' en TCM Movie Database.
*  ''Fitzwilly'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/fitzwilly *Fitzwilly*] en [[Rotten Tomatoes]].
*  [https://www.netflix.com/title/70147135 *Fitzwilly*] en [[Netflix]].
*  [https://letterboxd.com/film/fitzwilly/ *Fitzwilly*] en [[Letterboxd]].
*  [https://www.filmaffinity.com/en/film331894.html *Fitzwilly*] en [[FilmAffinity]].
*  [https://www.britannica.com/topic/Fitzwilly *Fitzwilly*] en a *Encyclopedia Britannica''.
Invitation to a Gunfighter

***Invitation to a Gunfighter*** (títol orichinal en anglés, en aragonés ***Invitación a un pistolero***, estrenada en Araón con iste zaguer títol) ye una cinta de cine estausunidense de cine de western de l'anyo 1964 dirichida por Richard Wilson seguntes un guión adaptau por Richard Wilson y Elizabeth Wilson (basau en una obra de Hal Goodman y Larry Klein), con una banda sonora orichinal de David Raksin, una dirección de fotografía de Joseph MacDonald, una producción cinematografica de Richard Wilsonta las productoras *[[Hermes Productions]]* y *[[Stanley Kramer Productions]]* y un elenco d'actors d'o cual en fan parte, en os suyos papels principals, os actors Yul Brynner, Janice Rule, George Segal, Alfred Ryder, Clifford David, Mike Kellin, Brad Dexter, Pat Hingle, Bert Freed, John A. Alonzo y Curt Conway.

En *Invitation to a Gunfighter* se nos conta cómo *Matt Weaver* torna en o suyo lugar en Nuevo Mexico en rematar a Guerra Civil d'os Estaus Unius, a on heba combatiu en as filas de l'exercito d'os Estaus Confederaus d'America a diferencia d'os suyos vecins, que s'heban manteniu fidels a los Estaus Unius y heban empunyiu (y cuantos d'éls, mesmo muerto) en as batallas contra los rebeldes. En plegar en a suya casa troba que la li han embargau y agora ye en mans d'o cacique d'o lugar. Cuan decide rescatar a suya grancha, lo logatero que i vivía muere y as "fuerzas vivas" d'o lugar (ye decir, o cacique, que ye qui compra u manipula a toz) deciden espestellar-lo sía como sía. Un d'éls marcha a contractar a un pistolero pero iste nomás que en plegar en o lugar fuye, en veyer a un atro pistolero de qui se diz que ye lo millor. Poquet a poquet se conoixen as motivacions de tozos implicaus y cómo las cosas no son como inicialment pareixeban.

A cinta s'ambienta en Nuevo Mexico en a segunda metat d'os anyos 1860 y las suyas escenas se filmoron en cuantos lugars d'Arizona y en os Universal Studios en Universal City en California.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''Invitation to a Gunfighter'' en Internet Movie Database.
*  ''Invitation to a Gunfighter'' en Rotten Tomatoes.
*  ''Invitation to a Gunfighter'' en FilmAffinity.
*  ''Invitation to a Gunfighter'' en TCM Movie Database.
*  ''Invitation to a Gunfighter'' en AllMovie.
*  ''Invitation to a Gunfighter'' en l**[[American Film Institute Catalog]]'' de l**American Film Institute*.
*  [https://www.netflix.com/title/70031838 *Invitation to a Gunfighter*] en [[Netflix]].
*  [https://letterboxd.com/film/invitation-to-a-gunfighter/ *Invitation to a Gunfighter*] en [[Letterboxd]].
*  [https://www.allocine.fr/film/fichefilm_gen_cfilm=59425.html *Invitation to a Gunfighter''] en Allociné.
Primer ministro de Lituania

O **primer ministro de Lituania** (en lituano, *Liteuvos ministras Pirmininkas*) ye lo chefe de Gubierno d'o país. O primer ministro ye esleyiu por o president d'a Republica, que ye lo chefe d'estau, y refrendau por o Parlamento lituano.

Dende lo 12 d'aviento de 2024 lo primer ministro ye Gintautas Paluckas, d'o partiu *[[Lietuvos socialdemokratų partija]]*.

## Vinclos externos

*   Sitio web oficial d'o primer ministro de Lituania.
The Shadow Riders (cinta)

:*Iste articlo ye sobre un telefilm estausunidense de cine de western de 1982; ta atros usos, se veiga *'The Shadow Riders***.

***The Shadow Riders*** (títol orichinal en [[Idioma anglés|anglés]], en [[Idioma aragonés|aragonés]] ***Os chinetes d'as uembras***, estrenada en [[Aragón]] con o títol en [[Idioma castellano|castellano]] de ***Jinetes en la sombra***, en aragonéz ***Chinetes en a uembra**') ye una cinta (telefilm) de cine estausunidense de cine de western de l'anyo 1982 dirichida por Andrew V. McLaglen seguntes un guión adaptau por Jim Byrnes (basau en *[[The Shadow Riders (novela)|The Shadow Riders]]*, una novela publicada por Louis L'Amour en 1982), con una banda sonora orichinal de Jerrold Immel, una dirección de fotografía de Jack Whitman, una producción cinematografica de Jon C. Andersen, Hugh Benson, Dennis Durney y Verne Nobles ta las productoras *[[CBS Entertainment Production]]*, *[[Columbia Pictures Television]]* y *[[The Pegasus Group]]*, y un elenco d'o cual en fan parte, entre d'atros, os actors Tom Selleck, Sam Elliott, Dominique Dunne, Katharine Ross, Ben Johnson, Scanlon Gail, Geoffrey Lewis, Jeff Osterhage, Gene Evans, R. G. Armstrong y Marshall R. Teague.

En rematar a Guerra Civil d'os Estaus Unius, dos chirmanos que heban combatiu cadagún d'éls en bandos encontraus se troban casualment cuan uns ladrons quereban enforcar a un d'éls y lo salva. Toz dos deciden marchar chuntos entra la suya casa pero cuan i plegan troban que una banda d'antigos soldaus d'os Estaus Confederaus d'America han secuestrau a sus dos chirmanas, a un atro chirmán y a la novia d'un d'éls. Os secuestradors resultan estar companyers d'o chirmán que heba combatiu chunto con los confederaus, y lo suyo obchectivo ye de levar a toz os secuestraus enta Mexico ta vender a las mullers y a los hombres como esclavos. Deciden perseguir-los, pero ta ixo encara lis cal liberar d'a garchola a un tío a qui heban engarcholau en haber-li disparau a lo fillo d'un sheriff. A cinta s'ambienta en Texas y Mexico en 1865 y las suyas escenas se filmoron en bellas localidaz de California.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''The Shadow Riders'' en Internet Movie Database.
*  ''The Shadow Riders'' en AllMovie.
*  ''The Shadow Riders'' en TCM Movie Database.
*  ''The Shadow Riders'' en Letterboxd.
*  ''The Shadow Riders'' en FilmAffinity.
La verdad sobre el caso Savolta (cinta)

:*Iste títol ye sobre una cinta de cine de drama de cine hispano-franco-italiano de 1980; ta atros usos, se veiga *'La verdad sobre el caso Savolta***.

***La verdad sobre el caso Savolta*** (títol orichinal en [[Idioma castellano|castellano]], en [[Idioma aragonés|aragonés]] ***A verdat sobre lo caso Savolta**', estrenada en Aragón con o suyo títol orichinal) ye una cinta de l'anyo 1980 de cine de drama coproducida por o cine espanyol, o cine italiano y lo cine francés dirichida por Antonio Drove seguntes un guión adaptau por él mesmo y por Antonio Larreta (basau en a novela *[[La verdad sobre el caso Savolta (novela)|La verdad sobre el caso Savolta]]* que heba publicau Eduardo Mendoza en 1975), con una dirección de fotografía de Gilberto Azevedo y Gábor Pogány, una banda sonora orichinal d'Egisto Macchi y una producción cinematografico d'Andrés Vicente Gómez ta las productoras *[[Filmalppha]]*, *[[NEF Difusión]]* y *[[Producciones Cinematográficas Domingo Pedret]]*. De l'elenco d'a cinta fan parte, en os suyos papels principals, os actors  José Luis López Vázquez, Charles Denner, Omero Antonutti, Ovidi Montllor, Ettore Manni, Alfredo Pea, Stefania Sandrelli, Pau Garsaball, Alfred Lucchetti, Florencio Calpe y Roger Ibáñez.

En a Barcelona de 1917 a fabrica de *Savolta* treballa basicament ta colaborar con l'esfuerzo belico d'os Aliaus en a Primera Guerra Mundial y n'obtiene importants beneficios, que mai no revierten en os suyos treballadors. Istos s'han organizau en un sindicato d'ideolochía anarquista y son preparando una vada, pero los patrons deciden en primeras organizar os *[[Sindicatos Libres]]* vinclaus a la patronal y dimpués deciden asasinar a los dirichents sindicals. Tanimientres, un periodista que fa servir como embotada lo nombre de *Ernesto Pajarito de Soto* descubre la verdat que bi ha dezaga d'as apariencias. A cinta s'ambienta en Barcelona en 1917 y 1923 y las suyas escenas se filmoron en ixa mesma ciudat.

*La verdad sobre el caso Savolta* recibió bels premios, pero garra d'éls feba parte d'os premios mas conoixius.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos
*  ''La verdad sobre el caso Savolta'' en Internet Movie Database.
*  ''La verdad sobre el caso Savolta'' en FilmAffinity.
*  ''La verdad sobre el caso Savolta'' en Letterboxd.
La verdad sobre el caso Savolta

***La verdad sobre el caso Savolta*** puet estar:

* ***[[La verdad sobre el caso Savolta (cinta)]]***, una cinta de drama de 1980 hispano-franco-italiana dirichida por Antonio Drove, basada en a novela d'Eduardo Mendoza.
* ***[[La verdad sobre el caso Savolta (novela)]]***, una novela publicada por Eduardo Mendoza en 1975 sobre la cual se basa la cinta anterior.
Búsqueme a esa chica

***Búsqueme a esa chica*** (títol orichinal en castellano, en aragonés ***Busque-me ixa mesacha***, estrenada en Aragón con o suyo títol orichinal) ye una cinta de cine de comedia musical de l'anyo 1964 de cine espanyol dirichida por Fernando Palacios y George Sherman seguntes un guión orichinal de Vicente Coello y Alfonso Paso, con una banda sonora orichinal d'Augusto Algueró y José Torregrosa, una dirección de fotografía d'Antonio L. Ballesteros, una producción cinematografica de Manuel J. Goyanes ta la productora cinematografica *[[Guión Producciones Cinematográficas]]* y un elenco compoau en os suyos papels principals por os actors Marisol, Ramón Arcusa, Manuel de la Calva, Robert Hutton, Isabel Garcés, Juan Carlos Mareco, Perla Cristal, Ethel Rojo, Erasmo Pascual, Pilar Gómez Ferrer, Fernando Guillén, María Isbert, Fernando Sánchez Polack, Santiago Ontañón y Francisco Camoiras.

*Marisol* ye una mesacha de 16 anyadas que malvive en cantando por as carreras acompanyada a la guitarra por su pai, dica que bel día conoix casualment en Palma de Mallorca a una parella de chóvens cntaires, d'una man, y a un cabalero propietario estausunidense. L'americano decide promocionar como cantaire a *Marisol* en veyer as suyas capacidaz y posibilidaz, pero la mesacha s'enamora d'él. A cinta s'ambienta en a suya epoca actual (1964) en Palma de Mallorca (Balears) y Madrit, y las suyas escenas se filmoron en Palma de Mallorca.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''Búsqueme a esa chica'' en Internet Movie Database.
*  ''Búsqueme a esa chica'' en FilmAffiity.
*  ''Búsqueme a esa chica'' en Letterboxd.
Legend of the Lost

***Legend of the Lost*** (títol orichinal en anglés, en aragonés ***A leyenda d'o perdiu***, estrenada en Aragón con o títol en castellano d***'Arenas sangrientas***, en aragonés ***Arenas sanguinosas***) ye una cinta de cine d'aventuras dramaticas de l'anyo 1957 coproducida por o cine estausunidense y lo cine italiano dirichida por Henry Hathaway seguntes un guión orichinal de Ben Hecht y Robert Presnell, con una dirección de fotografía de Jack Cardiff, una banda sonora orichinal d'A.F. Lavagnino y una producción cinematografica de Henry Hathaway y John Wayne ta las productoras *[[Batjac Productions]]* y *[[Dear Film Productions]]*, y que conta con un elenco d'actors, en os suyos papels principals, formau por John Wayne, Sophia Loren, Rossano Brazzi, Kurt Kasznar, Sonia Moser, Angela Portaluri y Ibrahim El Hadish.

En Timbuktú (en l'actual Mali) *Paul Bonnard* prepara una expedición ta buscar un suposau tresoro que se troba amagau en bella ciudat mitica en bel meyo d'o disierto d'o Sahara. Vive obsesionau por o feito que su pai li heba afirmau que él heba trobau ixa ciudat y consigue contractar a *Joe January*, un experimentau guía que conoix bien o disierto y que accepta a mala raca. *Dita*, una antiga prostituta que s'ha enamorau de *Paul*, decide acompanyar-los en a periglosa aventura, encara que *Joe* se'n opone. Mientres o viacha a traviés d'o disierto, *Dita* y *Joe* descubren que sienten una atracción mutua y ixo incrementa las tensions en o grupo.

*Legend of the Lost* s'ambienta asinas en a ciudat de Timbuktú en Mali en calendata indeterminada mientres o sieglo XX y las suyas escenas se filmoron en l'antiga ciudat de Leptis Magna en l'actual Libia, en cuantos escenarios naturals y localidaz d'ixe mesmo país y en os estudios de Cinecittà en Roma (Italia).

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Legend of the Lost'' en Internet Movie Database.
*  ''Legend of the Lost'' en AllMovie.
*  ''Legend of the Lost'' en TCM Movie Database.
*  ''Legend of the Lost'' en l**[[American Film Institute Catalog]]'' de l**American Film Institute*.
*  [https://www.filmaffinity.com/en/film835597.html *Legend of the Lost*] en [[FilmAffinity]].
*  [https://www.allocine.fr/film/fichefilm_gen_cfilm=172023.html *Legend of the Lost*] en [[Allociné]].
*  [https://www.rottentomatoes.com/m/legend_of_the_lost *Legend of the Lost*] en [[Rotten Tomatoes]].
*  [https://letterboxd.com/film/legend-of-the-lost/ *Legend of the Lost*] en [[Letterboxd]].
*  [https://www.boxofficemojo.com/movies/?id=legendofthelost.htm *Legend of the Lost*] en [[Box Office Mojo]].
*  [https://www.netflix.com/title/60030303 *Legend of the Lost''] en Netflix.
Duel at Diablo

***Duel at Diablo*** (títol orichinal en anglés, en aragonés ***Duelo en Diablo***, estrenada en Aragón con iste zaguer títol) ye una cinta de cine estausunidense de cine de western dramatico de l'anyo 1966 dirichida por Ralph Nelson seguntes un guión adaptau por Marvin H. Albert y Michael M. Grilikhes (basau en a novela *Apache Rising*, publicada en 1957 por Marvin H. Albert), con una banda sonora orichinal de Neal Hefti, una dirección de fotografía de Charles F. Wheeler y una producción cinematografica de Fred Engel y Ralph Nelson ta las productoras *[[Cherokee Productions]]*, *[[Rainbow Releasing]]* y *[[Brien Productions]]*. L'elenco d'actors principals d'a cinta lo forman James Garner, Sidney Poitier, Bibi Andersson, Dennis Weaver, Bill Travers, Ralph Nelson, John Hubbard, John Hoyt, William Redfield, Bill Hart, Eddie Little y John Crawford.

*Jess Remsberg* ye un explorador que busca a l'asasino d'a suya muller, una comanche, pero nomás sabe que l'asasinato l'heba cometiu un hombre blanco. Cuan trescruza lo disierto, salva a una muller que ye fuyindo d'un grupo d'apaches y en plegar en o primer lugar la torna a lo suyo mariu, qui la disprecia en considerar que en haber estau cautiva d'os indios y esposa d'un d'éls no mereixe so que disprecio. Os suyos vecins son d'amesma opinión. Un militar destinau en o lugar, que ye amigo de *Jess*, li diz que un "marshall" d'un atro lugar li puet dar explicacions sobre l'asasino de su muller, y *Jess* accepta estar l'explorador d'un grupo de soldaus que han de transportar subministros a un fuert. Marchará acompanyau de 25 soldaus sin garra experiencia de combat, pero antis de marchar busca a la muller dispreciada, que ha duyiu ta tornar con os apaches y con un fillo que li heba naixiu mientres o suyo cauteverio, y marcha con ella y lo ninón a chunir-se con a caravana, en a qua tamién viacha lo mariu d'a fuchitiva.

A cinta s'ambienta en bel momento ideterminau d'a segnda metat d'o sieglo XIX en bel puesto indeterminau d'o *[[Far West]]* (fácil que en Texas o Nuevo Mexico) mientres as guerras apaches y las suyas escenas se filmoron n Monument Valley y bellas localidaz en Arizona y Utah. D'atra man, ye una cinta que ha recibiu bel premio, encara que o premio no feba parte d'os premios mas conoixius u destacaus.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Duel at Diablo'' en Internet Movie Database.
*  ''Duel at Diablo'' en TCM Movie Database.
*  ''Duel at Diablo'' en AllMovie.
*  ''Duel at Diablo'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/1006347-duel_at_diablo *Duel at Diablo*] en [[Rotten Tomatoes]].
*  [https://www.netflix.com/title/60028174 *Duel at Diablo*] en [[Netflix]].
*  [https://letterboxd.com/film/duel-at-diablo/ *Duel at Diablo*] en [[Letterboxd]].
*  [https://www.filmaffinity.com/en/film461847.html *Duel at Diablo''] en FilmAffinity.
The Shop Around the Corner

***The Shop Around the Corner*** (títol orichinal en anglés, en aragonés ***A botiga d'en chirar en a cantonada***, estrenada en Aragón con o títol en castellano d***'El bazar de las sorpresas***, en aragonés ***O bazar de las sorpresas***) ye una cinta de cine estausunidense de cine de comedia romantica de l'anyo 1940 dirichida por Ernst Lubitsch seguntes un guión adaptau por Samson Raphaelson y Ben Hecht (iste zaguero, no acreditau) basau en *Parfumerie/Illatszertár*, obra teatral de Miklós László de 1937, con una banda sonora orichinal de Werner R. Heymann, una dirección de fotografía de William H. Daniels, una producción cinematografica d'o mesmo Ernst Lubitsch y un elenco d'actors composau, en os papels principals d'a cinta, por Margaret Sullavan, James Stewart, Frank Morgan, Joseph Schildkraut, Sara Haden, Felix Bressart, William Tracy, Inez Courtney, Charles Halton, Charles Smith, Sarah Edwards y Edwin Maxwell.

*Alfred Kralik* treballa en Budapest, en Hongría, en una botiga propiedat d'o *sinyor Matuschek*, a on tamién i treballa *Klara Novak*, con qui *Alfred* no tien buena relación. *Alfred* ha contactau a traviés d'anuncios en prensa con una mesacha a qui encara no conoix, perocasualment descubre que ixa misteriosa mesacha no ye atra que *Klara*, la suya companyera de treballo, y *Alfred* decide enamorar-la no pas a traviés de mensaches en o diario, so que en persona. A cinta s'ambienta en a suya epoca actual (1940) en a ciudat de Budapest en Hongría, y las escenas de *The Shop Around the Corner* se filmoron en os *[[Metro-Goldwyn-Mayer Studios]]* en Culver City en California. Encara que la cinta ha recibiu bels premios u distincions, garra d'istos premios se troba entre los premios mas destacaus.

## Elenco

## Se veiga tamién
* Cine en 1940.
* Cintas de 1940.

## Referencias

## Vinclos externos

*  ''The Shop Around the Corner'' en Internet Movie Database.
*  ''The Shop Around the Corner'' en AllMovie.
*  ''The Shop Around the Corner'' en Rotten Tomatoes.
*  ''The Shop Around the Corner'' en TCM Movie Database.
*  ''The Shop Around the Corner'' en l**[[American Film Institute Catalog]]'' de l**American Film Institute*.
*  [https://www.boxofficemojo.com/movies/?id=shoparoundthecorner.htm *The Shop Around the Corner*] en [[Box Office Mojo]].
*  [https://www.filmaffinity.com/en/film778099.html *The Shop Around the Corner*] en [[FilmAffinity]].
*  [https://www.allocine.fr/film/fichefilm_gen_cfilm=679.html *The Shop Around the Corner*] en [[Allociné]].
*  [https://letterboxd.com/film/the-shop-around-the-corner/ *The Shop Around the Corner*] en [[Letterboxd]].
*  [https://www.metacritic.com/movie/the-shop-around-the-corner *The Shop Around the Corner*] en [[IMetacritic]].
*  [https://www.netflix.com/title/60024404 *The Shop Around the Corner''] en Netflix.
Cine en 1940

O **cine en 1940** amuestra una relación d'escaicimientos notables, premios y festivals relacionaus con o mundo d'o cine en l'anyo 1940.

## Cintas con mas recaudo en Estaus Unius
Relación de cintas con mas recaudo de taquilla en Estaus Unius en l'anyo 1940:

## Estrenos de cintas
Relación d'estrenos de cintas en l'anyo 1940:

### Chinero

### Marzo

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1940.

## Referencias

## Vinclos externos
The King and Four Queens

***The King and Four Queens*** (títol orichinal en anglés, en aragonés ***O rei y cuatre reinas***, estrenada en Aragón con o títol en castellano d***'Un rey para cuatro reinas***, en aragonés ***Un rei ta cuatre reinas***) ye una cinta de cine estausunidense de l'anyo 1956 de cine de western de comedia dirichida por Raoul Walsh seguntes un guión orichinal de Margaret Fitts y Richard Alan Simmons, con una banda sonora orichinal de Bill Naylor y Jack Solomon, una dirección de fotografía de Lucien Ballard y una producción cinematografica de David Hempstead y Clark Gable ta las productoras *[[Gabco Productions]]* y *[[Russ-Field Productions]]*. Fan parte de l'elenco d'actors principals d'a cinta Clark Gable, Eleanor Parker, Jean Willes, Barbara Nichols, Sara Shane, Jo Van Fleet, Roy Roberts, Arthur Shields, Jay C. Flippen, Florenz Ames y Chuck Roberson.

En *The King and Four Queens* se conta la historia de *Dan Kehoe*, un tunant que en conoixer que en un lugarón perdiu viven cuatre chóvens mullers y su suegra y que en ixe mesmo lugar bi ha soterrau un botín de 50.000 dólars que nomás que ellas saben a on ye, decide amanar-se ta fer-se con o botín, coquietiando con cadaguna d'as mullers ta obtener información pero bien acucutau por a suegra porque cuan pilloron a sus fillos en un granero y lo cremoron, nomás se i troboron que tres cuerpos irreconocibles, asinas que uno d'os suyos fillos ye encara vivo y una d'ixas mullers encara ye casada con él, encara que no sabe cuál d'ellas y considera que todas son casadas encara. A cinta s'ambienta en bel lugar indeterminau d'o Far West d'Estaus Unius y en bel momento indeterminau mientres a segunda metat d'o sieglo XIX y las suyas escenas se filmoron en Utah y Arizona y en Calabasas y los *[[Samuel Goldwyn Studios]]* en West Hollywood en California

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''The King and Four Queens'' en Internet Movie Database.
*  ''The King and Four Queens'' en AllMovie.
*  ''The King and Four Queens'' en TCM Movie Database.
*  ''The King and Four Queens'' en l**[[American Film Institute Catalog]]'' de l**American Film Institute*.
*  [https://www.filmaffinity.com/en/film921830.html *The King and Four Queens*] en [[FilmAffinity]].
*  [https://www.allocine.fr/film/fichefilm_gen_cfilm=34306.html *The King and Four Queens*] en [[Allociné]].
*  [https://www.rottentomatoes.com/m/the_king_and_four_queens *The King and Four Queens*] en [[Rotten Tomatoes]].
*  [https://letterboxd.com/film/the-king-and-four-queens/ *The King and Four Queens''] en Letterboxd.